RESOLUCIÓN do 29 de maio de 2012, da Secretaría Xeral para o Deporte, pola que se fan públicas as listas definitivas de subvencións a entidades deportivas convocadas pola Resolución do 15 de decembro de 2011.
Consellería de Presidencia, Administracións Públicas e Xustiza — III. Outras disposicións — 06/06/2012

No
Diario Oficial de Galicia
n.º 244, do 23 de decembro pasado, publícase a Resolución do 15 de decembro de 2011, da Secretaría Xeral para o Deporte, pola que se establecen as bases reguladoras para a concesión de subvencións, en réxime de concorrencia non competitiva, a clubs deportivos, sociedades anónimas deportivas e agrupacións deportivas escolares de Galicia, para o desenvolvemento de actividades deportivas, e pola que se procede á súa convocatoria, que establece no artigo 3.2 das bases reguladoras un prazo dun mes para a presentación de solicitudes.
Rematado o prazo de solicitudes, publícase a Resolución do 17 de febreiro de 2012 pola que se fai pública a listaxe de solicitudes excluídas e pendentes de emenda (DOG n.º 42 do 29 de febreiro), presentadas ao abeiro da resolución de convocatoria mencionada, que establece un prazo de dez días hábiles para formular reclamacións, emendar erros ou achegar documentación.
Unha vez pechado o prazo de reclamacións e emenda de documentacións de solicitude, a Secretaría Xeral para o Deporte solicita ás distintas federacións deportivas, certificación dos datos deportivos dos solicitantes correspondentes á última tempada rematada. Para os efectos de que os interesados poidan presentar alegacións aos datos contidos nas referidas certificacións, estes datos son publicados o día 28 de marzo de 2012 na páxina web desta secretaría xeral, deportegalego.es, cun prazo para alegacións de dez días hábiles.
Rematado o prazo de alegacións e modificadas, de ser o caso, as certificacións emitidas en primeira instancia, o órgano instrutor remite as certificacións definitivas xunto coa documentación que cumpre as exixencias contidas nas bases, á comisión encargada de aplicar os criterios de determinación do importe da subvención.
A convocatoria, no seu artigo 4.1. destina un crédito total de 3.023.000 euros (tres millóns vinte e tres mil euros) con cargo á aplicación orzamentaria 04.60.441A.481.0 do exercicio de 2012.
A Lei 2/2011, do 16 de xuño, de disciplina orzamentaria e sustentabilidade financeira, establece que as actuacións dos axentes incluídos no ámbito de aplicación desta lei garantirán a sustentabilidade financeira das súas finanzas ao longo do ciclo económico.
Igualmente, o artigo 57 do Decreto lexislativo 1/1999, do 7 de outubro, polo que se aproba o texto refundido da Lei de réxime financeiro e orzamentario de Galicia, establece que non poderán adquirirse compromisos de gasto por contía superior ao importe dos créditos que figuren nos estados de gastos.
Na actualidade, a situación económica exixe a necesidade de acadar un equilibrio entre ingresos e gastos, polo que cómpre efectuar un axuste nos créditos inicialmente asignados aos diferentes centros de gasto que conforman os orzamentos da Comunidade Autónoma de Galicia.
Por iso, e de acordo co principio de austeridade que preside a actuación da Administración pública, é preciso efectuar unha modificación na convocatoria mencionada, que permita un axuste do crédito previsto e adaptalo ás novas posibilidades orzamentarias, coa finalidade de manter o rigor e estabilidade das contas.
Acreditadas as actuacións levadas a cabo pola comisión avaliadora á que se refire o artigo 6.7 das bases reguladoras establecidas pola resolución citada e as propostas formuladas por esta, tendo en conta o disposto no artigo 33 do Decreto 11/2009, do 8 de xaneiro, polo que se aproba o Regulamento da Lei 9/2007, do 13 de xuño, de subvencións de Galicia, logo do estudo detallado das solicitudes formuladas comprobando a concorrencia dos requisitos requiridos, tal e como queda documentado na acta redactada con ocasión da sesión de traballo levada a cabo con data 14 de maio de 2012, e vista a proposta formulada pola citada comisión avaliadora e unha vez examinadas as alegacións presentadas, e de acordo co establecido na Lei 9/2007, do 13 de xuño, de subvencións de Galicia, no Decreto 9/2011, do 8 de xaneiro, polo que se aproba o seu regulamento, e en virtude das atribucións que me foron conferidas,
1. Modifícase o punto 1 do artigo 4 da Resolución do 15 de decembro de 2011, da Secretaría Xeral para o Deporte, pola que se establecen as bases reguladoras para a concesión de subvencións, en réxime de concorrencia non competitiva, a clubs deportivos, sociedades anónimas deportivas e agrupacións deportivas escolares de Galicia, para o desenvolvemento de actividades deportivas, e pola que se procede á súa convocatoria, e a súa redacción queda como segue:
«4.1. A concesión de subvencións reguladas nesta resolución será atendida con cargo á aplicación orzamentaria 04.60.441A.481.0 do exercicio orzamentario do ano 2012, ata un importe máximo de 2.743.643,23 euros (dous millóns setecentos corenta e tres mil seiscentos corenta e tres euros e vinte e tres céntimos). Este importe poderá ser ampliado no caso de existencia de crédito na aplicación orzamentaria no momento da resolución segundo o disposto no artigo 31 da Lei 9/2007, de subvencións de Galicia.
A contía referida distribuirase da seguinte forma:
a) A clubs deportivos e sociedades anónimas deportivas, 2.643.643,23 euros (dous millóns seiscentos corenta e tres mil seiscentos corenta e tres euros e vinte e tres céntimos), sendo a axuda máxima por beneficiario inferior a 30.000 euros.
b) Ás agrupación deportivas escolares, 100.000 euros (cen mil euros), establecéndose a axuda máxima por beneficiario en 15.000 euros».
2. Outorgar para o desenvolvemento de actividades deportivas as subvencións económicas que a favor das entidades propostas se identifican e ordenan seguidamente por orde alfabética, unha vez aplicados os criterios establecidos no artigo 7 das bases reguladoras do procedemento. Os importes das subvencións determínanse de acordo co establecido nos artigos 8 e 7.3 das bases reguladoras citadas cun límite de menos de 30.000 euros no caso dos clubs deportivos e sociedades anónimas deportivas e de 15.000 euros no caso das agrupacións deportivas escolares, sempre que as entidades acadasen un mínimo de 5 puntos ou de 3 no caso de entidades participantes en competicións deportivas oficiais dirixidas a persoas con algunha discapacidade (artigo 7.4 das bases reguladoras).
Relación dos clubs e sociedades anónimas deportivas beneficiarios:
Relación das agrupacións deportivas escolares beneficiarias:
3. Denegar o outorgamento das solicitudes de subvención que se relacionan a seguir por orde alfabética, por non obter a condición de beneficiario de acordo co establecido no artigo 7.4 das bases reguladoras (valoración inferior a 5 puntos ou a 3 no caso de entidades participantes en competicións deportivas oficiales dirixidas a persoas con algunha discapacidade).
a) Clubs deportivos e sociedades anónimas deportivas:
b) Agrupación deportiva escolar:
4. Declarar excluídos aos solicitantes que se identifican a continuación, ordenados alfabeticamente, e motivo da exclusión.
5. Esta resolución comporta a disposición de crédito por un importe total de 2.643.643,22 euros (dous millóns seiscentos corenta e tres mil seiscentos corenta e tres euros e vinte e dous céntimos), con cargo á aplicación orzamentaria 04.60.441A.481.0.
6. Esta resolución esgota a vía administrativa e contra ela pode interpoñerse recurso potestativo de reposición ante o secretario xeral para o Deporte, no prazo dun mes contado a partir do día seguinte ao da notificación da resolución, se esta for expresa, ou de tres meses contados a partir do seguinte a aquel en que se produza o acto presunto, ou ben, recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia, no prazo de dous meses contados a partir do día seguinte ao da notificación da resolución, se esta for expresa, ou de seis meses contados a partir do seguinte a aquel en que se produza o acto presunto.
Santiago de Compostela, 29 de maio de 2012.